ગુજરાતમાં ગીરના જંગલ સિવાય ૧૧૪ સિંહો બહાર ફરી રહ્યાં છે. ૨૦૧૦ દરમિયાન થયેલી ગણતરી મુજબ રાજયમાં ૪૧૧ સિંહો છે. તેમાંથી ૯૭ નર, ૧૬૨ માદાં તથા ૧પ૨ બચ્ચાં છે. આ સિંહો પૈકી ૯૨ના શિકારી, અકસ્માત કે પછી કુદરતી રીતે મૃત્યુ પામ્યા છે. ગીર અભયારણ્ય તથા રાષ્ટ્રિય ઉદ્યાન સિવાય ગીરનાર અભયારણ્ય, ઉના, કોડીનાર, સૂત્રાપાડા તાલુકાનો દરિયાકાંઠા વિસ્તાર, અમરેલી જિલ્લાના સાવરકુંડલા, લીલીયા, રાજુલા, જાફરાબાદ તથા ભાવનગર જિલ્લાના મહુવા અને પાલીતાણા તાલુકામાં જોવા મળે છે. હવે ફરીવાર સિંહોની ગણતરી ૨૦૧પમાં કરવામાં આવનાર હોવાની જાહેરાત સરકાર દ્રારા કરાઇ છે.